***UNIVERZITET U SARAJEVU-***

***FAKULTET POLITIČKIH NAUKA***

***Broj: 02-1-\_\_\_\_-1/24***

***Sarajevo, 12.11.2024. godine***

Na osnovu člana 69. Stav (1) tačka k) Zakona o visokom obrazovanju (Službene novine Kantona Sarajevo br: 36/22), člana 111. Statuta Univerziteta u Sarajevu i člana 36. a u vezi člana 34. Pravila studiranja za treći ciklus studija na Univerzitetu u Sarajevu iz decembra 2010. godine, na prijedlog Vijeća doktorskog studija, na sjednici Vijeća Univerziteta u Sarajevu-Fakulteta političkih nauka održanoj 12.11.2024. godine donesena je

***ODLUKA***

***o prijedlogu članova Komisije za ocjenu podobnosti teme doktorske disertacije***

***i uslova kandidata***

***I***

U Komisiju za podobnost teme doktorske disertacije: ***„GLOBALIZACIJA I NACIONALNI IDENTITET U SAVREMENOM DRUŠTVU – SOCIOLOŠKO RAZUMIJEVANJE“*** i uslova kandidatkinje ***MAJE KULJIĆ, MA***  predlaže se:

1. Dr. Valida Repovac-Nikšić, vanredna profesorica - predsjednica,
2. Dr. Šaćir Filandra, redovni profesor - član,
3. Dr. Dino Abazović, redovni profesor - član.

***II***

Prijedlog članova Komisije sa obrazloženjem predložene teme doktorske disertacije i formulara sa podacima za obrazovanje Komisije za ocjenu podobnosti teme doktorske disertacije i kandidata dostaviti Senatu Univerziteta u Sarajevu na odlučivanje.

***III***

Odluka stupa na snagu danom donošenja.

***D E K A N,***

***\_\_\_\_\_\_\_\_\_\_\_\_\_\_\_\_\_\_\_\_\_***

***Prof. dr. Sead Turčalo***

*Sekretar organizacione jedinice Univerzitet u Sarajevu - Fakultet političkih nauka, Umihana Mahmić mr. iur., potvrđuje, da je Odluka u skladu sa Zakonom o visokom obrazovanju i Statutom Univerziteta u Sarajevu te da je Vijeće Univerziteta u Sarajevu-Fakulteta političkih nauka nadležno za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22).*

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

# UNIVERZITET U SARAJEVU-

**FAKULTET POLITIČKIH NAUKA**

**Broj: 02-1-\_\_\_\_\_-2/24**

**Sarajevo, 12.11.2024. godine**

# UNIVERZITET U SARAJEVU

# REKTORAT

**F O R M U L A R**

# SA PODACIMA ZA OBRAZOVANJE KOMISIJE ZA OCJENU USLOVA

**KANDIDATA I PODOBNOSTI TEME DOKTORSKE DISERTACIJE**

**KANDIDATKINJA**: ***MAJA KULJIĆ, MA***

**ZAVRŠILA FAKULTET*: UNIVERZITET U ISTOČNOM SARAJEVU FILOZOFSKI FAKULTET PALE***

**MAGISTAR-SPECIJALISTA IZ OBLASTI**: ***MASTER SOCIOLOGIJE***

**NAZIV PREDLOŽENE TEME DOKTORSKE DISERTACIJE: *GLOBALIZACIJA I NACIONALNI IDENTITET U SAVREMENOM DRUŠTVU – SOCIOLOŠKO RAZUMIJEVANJE***

**NAUČNA OBLAST IZ KOJE SE TEMA PREDLAŽE*: SOCIOLOGIJA***

**ČLANOVI KOMISIJE**: (Navesti ime i prezime, zvanje, naučna oblast iz koje je dr sci,

oblast kojom se bavi, VŠU na kojoj obavlja nastavu)

1. ***DR. VALIDA REPOVAC-NIKŠIĆ, vanredna profesorica na Univerzitetu u Sarajevu-Fakultetu političkih nauka, doktor socioloških nauka, za oblast sociologija*** ***- predsjednica;***
2. ***Dr. Šaćir Filandra, redovni profesor na Univerzitetu u Sarajevu-Fakultetu političkih nauka, doktor filozofskih nauka na predmetima: „Sociologija jezika“ i „Sociologija kulture i umjetnosti“, Oblast socioloških nauka*** ***- član;***
3. ***DR. DINO ABAZOVIĆ, redovni profesor na Univerzitetu u Sarajevu-Fakultetu političkih nauka, doktor socioloških nauka, na predmetima: “Religije i konflikti” i “Religija i politika u savremenom svijetu”, Oblast socioloških nauka*** ***– član.***

***D E K A N,***

\_\_\_\_\_\_\_\_\_\_\_\_\_\_\_\_

***Prof. dr. Sead Turčalo***

*Sekretar organizacione jedinice Univerzitet u Sarajevu - Fakultet političkih nauka, Umihana Mahmić mr. iur., potvrđuje, da je prijedlog Komisije u skladu sa Zakonom o visokom obrazovanju i Statutom Univerziteta u Sarajevu te da je Vijeće Univerziteta u Sarajevu-Fakulteta političkih nauka nadležno za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22).*

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

**OBRAZLOŽENJE PREDLOŽENE TEME DOKTORSKE DISERTACIJE**

***GLOBALIZACIJA I NACIONALNI IDENTITET U SAVREMENOM DRUŠTVU –***

***SOCIOLOŠKO RAZUMIJEVANJE***

1. **TIP ISTRAŽIVANJA**

S obzirom na to da je riječ o teorijskom konceptu doktorske disertacije, tip istraživanja je kvalitativan, što je uglavnom karakteristično za teorijske naučne studije i istraživačke radove. U doktorskoj disertaciji bavimo se složenim društvenim fenomenom o kojem postoje brojna, različita, i često oprečna gledišta, što dodatno otežava njegovo razumijevanje. Stoga je potrebno sistematično pregledati postojeća sociološka istraživanja i naučne studije, analizirati ih i kritički evaluirati ponuđene argumente, kako bismo pokušali pronaći odgovore na ključna pitanja kojima se u disertaciji bavimo.

1. **CILJ ISTRAŽIVANJA**

Doktorska disertacija posvećena je sociološkoj analizi položaja nacije u savremenom društvu, kao i položaju nacionalnih država u procesu globalizacije. Naša namjera je da prikažemo uticaj savremenog društva i globalizacijskih tokova na identitet pojedinca i nacije, u prošlosti, a posebno u savremenom društvenom kontekstu.

1. **ZADACI ISTRAŽIVANJA**

Zadatak istraživanja doktorske disertacije je da na temelju pregleda postojeće sociološke literature ispitamo osnovnu hipotezu i pomoćne hipoteze. Osnovna hipoteza doktorske disertacije glasi: Globalizacija ima kako pozitivan tako i negativan uticaj na nacionalne države te utiče na sve aspekte društva od ekonomije, politike, ekologije, komunikacija, preko kulture sve do porodice, međuljudskih odnosa, tradicije, identiteta, i najzad – nacionalnih država. Pomoćne hipoteze koje ćemo u ovoj disertaciji nastojati da dokažemo glase: Nacija i nacionalizam su svojstva savremenih država; Savremeno društvo nastaje kao posljedica tri revolucije: naučne, političke i industrijske; Uticaj globalizacijskih tokova dovodi do slabljenja moći koje nacionalne države imaju nad svojom teritorijom; Pod uticajem globalizacije povećava se sveopšta međuzavisnost između nacionalnih država.

1. **ISPITANICI (MATERIJAL) I METODOLOGIJA ISTRAŽIVANJA**

S obzirom na to da je doktorska disertacija teorijskog tipa, materijal istraživanja obuhvata obimnu i raznovrsnu primarno sociološku literaturu koja se bavi, kako uticajem savremenog društva i globalizacijskih tokova na identitet pojedinca i nacije, tako i drugim povezanim društvenim fenomenima, i njihovim međusobnim uticajem. Prilikom izrade doktorske disertacije korištene su naredne metode istraživanja: analiza postojećih podataka gdje smo koristeći brojne studije nastojali da dokažemo hipoteze rada, induktivna i deduktivna metoda, metode analize i sinteze, metod klasifikacije, deskripcije i komparacije, statistički metod kao i istorijski metod.

1. **ZNA**Č**AJ - DOPRINOS PREDLOŽENOG PROJEKTA DOKTORSKE DISERTACIJE**

Doktorska disertacija pod naslovom "GLOBALIZACIJA I NACIONALNI IDENTITET U SAVREMENOM DRUŠTVU – SOCIOLOŠKO RAZUMIJEVANJE" pružiće značajan doprinos svima koji se bave ovom problematikom, jer će jasno i obuhvatno predstaviti obimnu sociološku literaturu i raspravu o odnosu nacionalnih država, globalizacije i nacionalnog identiteta, kao i definisati i prikazati ključne pojmove i teorije relevantne za ovu temu. Istraživanje teme doktorske disertacije predstavljaće značajan doprinos imajući u vidu uticaj procesa globalizacije na kompleksno pitanje nacionalnog identiteta u kontekstu društva Bosne i Hercegovine.

KANDIDAT

Maja Kuljić

Prilozi:

* Kopija diplome završenog studija
* Kopija diplome magistarskog studija